钦定古今图书集成/明伦汇编/氏族典/第333卷 > 刘延孙
## 钦定古今图书集成/明伦汇编/氏族典/第333卷 > 刘延孙

按《宋书刘延孙传》：“延孙，彭城吕人，雝州刺史道产子
也。初为徐州主簿，举秀才。世祖为徐州，补治中从事
史。即位，以为侍中，领前军将军，封东昌县侯。孝建元
年，迁丹阳尹。臧质反叛，出为冠军将军，吴兴太守。事
平，征为尚书右仆射。大明元年，除金紫光禄大夫，领
太子詹事。其年出为镇军将军、南徐州刺史。五年，征”
为侍中、尚书左仆射，领护军将军。明年卒，谥忠穆。子
质嗣。泰始中，有罪国除。